พิมล ประกาศหนุนพุมเซ่ต่อเนื่อง ต่อยอดคว้าเจ้าทองซีเกมส์
บิ๊กเอ ผศ.พิมล ศรีวิกรม์ นายกสมาคมกีฬาเทควันโดฯ เดินหน้าพัฒนาประเภทท่ารำต่อเนื่อง หลังนักกีฬาทำผลงานยอดเยี่ยม 3 รายการซ้อน ล่าสุดศึกยุวชนชิงแชมป์เอเชียที่เวียดนาม ทำได้ 2 เหรียญทอง 3 เหรียญเงิน พร้อมกับรางวัลถ้วยคะแนนรวมอันดับ 2 ส่วนจอมเตะชุดใหญ่จัดทัพลงตัว ไปลุยศึกชิงแชมป์โลกที่เกาหลีใต้ กีฬามหาวิทยาลัยโลกที่ไต้หวัน และซีเกมส์ที่มาเลเซีย,เมื่อวันที่ 7 มิ.ย.ที่ผ่านมา ที่สนามบินนานาชาติสุวรรณภูมิ บิ๊กเอ ผศ.พิมล ศรีวิกรม์ นายกสมาคมกีฬาเทควันโดแห่งประเทศไทย ให้การต้อนรับคณะนักกีฬาเทควันโดยุวชนทีมชาติไทย ที่เดินทางกลับจากการร่วมแข่งขันเทควันโดพุมเซ่ หรือท่ารำ รุ่นยุวชนชิงแชมป์เอเชีย รายการ เอเชียน คาเด็ท เทควันโด พุมเซ่ แชมเปียนชิพ 2017 ที่นครโฮจิมินห์ ประเทศเวียดนาม ซึ่งนักกีฬาเทควันโดยุวชนไทย คว้ามาได้ถึง 2 เหรียญทอง 3 เหรียญเงิน พร้อมกับรางวัลถ้วยคะแนนรวม อันดับ 2โดยเหรียญทองได้จากประเภทหญิงเดี่ยวธนาพร นาคมณี กับประเภททีมชาย (ณัฐพัชร แก้วกัน, ศิริชัย เต่าทอง, สุวพิชญ์ สิริสินรุ่งเรือง) ขณะที่เหรียญเงิน ได้จาก ชายเดี่ยว ศิริชัย เต่าทอง, ทีมหญิง (รัชฎาวัลย์ ตะเพียนทอง, ธนาพร นาคมณี, ณัฐกฤตตา สุธรรม) และคู่ผสม (รัชฎาวัลย์ ตะเพียนทอง, ณัฐพัชร แก้วกัน),ผศ.พิมลกล่าวว่า ถือเป็นความสำเร็จของเทควันโดท่ารำไทย ซึ่งเมื่อปีที่แล้ว เราได้มา 1 เหรียญทอง 3 เหรียญทองแดง แต่มาปีนี้ผลงานดีกว่าเดิมและยังครองอันดับ 2 ประเภทถ้วยรวม เป็นรองเพียง เวียดนาม เจ้าภาพเท่านั้น และจากความสำเร็จของเทควันโดท่ารำ 3 รายการที่ผ่านมา คือ คว้าถ้วยรองแชมป์เยาวชนเอเชีย ที่ประเทศคาซัคสถาน เมื่อเดือน เม.ย. ต่อด้วยคว้าถ้วยแชมป์โลกพุมเซ่ชายหาด ที่ประเทศกรีซ เดือน พ.ค. จากผลงาน 6 เหรียญทอง 2 เหรียญเงิน 2 เหรียญทองแดง ทำให้สมาคมจะต้องพัฒนานักกีฬาให้ดีขึ้นไป เพราะประเภทท่ารำจะมีแข่งขันในเอเชียนเกมส์เช่นเดียวกับประเภทต่อสู้ด้วย,นายกสมาคมกีฬาเทควันโดฯกล่าวต่อว่า ปีนี้สมาคมยังมีรายการสำคัญที่จะต้องส่งนักกีฬาเข้าแข่งขันอีกหลายรายการ เริ่มจากเทควันโดชิงแชมป์โลก 2017 ที่เมืองมูจู ประเทศเกาหลีใต้ ปลายเดือน มิ.ย.นี้ ซึ่งจะส่งนักกีฬาชุดใหญ่นำโดย เทม เทวินทร์ หาญปราบ เหรียญเงินโอลิมปิกเกมส์ 2016, เทนนิส พาณิพัค วงศ์พัฒนกิจ เหรียญทองแดง โอลิมปิกเกมส์ 2016 และแชมป์เก่า ปี 2015 รวมถึง เล็ก ชนาธิป ซ้อนขำ เหรียญทองแดง โอลิมปิกเกมส์ 2012 นำทัพ,จากนั้นจะเป็นศึกซีเกมส์ ครั้งที่ 29 ที่ประเทศมาเลเซีย วันที่ 19-30 ส.ค. ซึ่งรายการนี้ถูกจำกัดจำนวนนักกีฬา ชาย 3 คน และหญิง 3 คน จึงจะส่งชุดผสม มีชนาธิป ซ้อนขำ นำทัพ ส่วนทีมชุดใหญ่จะต้องไปชิงชัยในศึกกีฬามหาวิทยาลัยโลก ที่ไต้หวัน ซึ่งเป็นช่วงเดียวกับที่มีแข่งขันซีเกมส์ อย่างไรก็ตาม ในซีเกมส์เป้าหมายก็ยังอยู่ที่การครองเจ้าเหรียญทองให้ได้อีกสมัยเหมือนเดิม.
นายกสมาคมกีฬาเทควันโดฯ เดินหน้าพัฒนาประเภทท่ารำต่อเนื่อง หลังนักกีฬาทำผลงานยอดเยี่ยม 3 รายการซ้อน ล่าสุดศึกยุวชนชิงแชมป์เอเชียที่เวียดนาม รางวัลถ้วยคะแนนรวมอันดับ 2 
พิมล ศรีวิกรม์,เทควันโดพุมเซ่,ซีเกมส์ ครั้งที่ 29